Miezul dramatic al memoriilor autoarei este reprezentat totuși de experiența sa din Primul Război Mondial și din descrieri, transpare șocul trăit de o societate obișnuită să trăiască de câteva decenii în stabilitate și prosperitate, odată cu intrarea în război. Ethel Greening descrie tragedia retragerii, se referă la privațiuni și odată cu ajungerea la Odesa, intră în miezul peripețiilor de care au avut parte toți românii refugiați aici, pe fundalul creat de Revoluția Rusă. În ce privește pe aceasta din urmă, soția ofițerului de marină Pantazzi nu menționează în mod exact Revoluția din Octombrie, ci doar haosul ubicuitar care i-a urmat, ceea ce ridică în mod justificat problema că în cadrul epocii, percepția evenimentulului mitizat după 1918, de către bolșevici, a fost mai degrabă în notă minoră.